b'\n_START_ARTICLE_\nHarry Potter in ognjeni kelih\n_START_SECTION_\nVsebina knjige\n_START_PARAGRAPH_\nZgodba se za\xc4\x8dne s Harryjevimi more\xc4\x8dimi sanjami o Mrlakensteinu in Mariusu Mallyju. Nato pa se z Weasleyjevimi odpravi na svetovno prvenstvo v quidditchu, ki pa se kon\xc4\x8da z velikim preplahom. Jedci smrti se prvi\xc4\x8d po Mrlakensteinovem padcu upajo prikazati, poleg tega pa mu\xc4\x8dijo nedol\xc5\xbene bunkeljne. Na nebu se prika\xc5\xbee tudi Temno znamenje, ki ga ni bilo videti \xc5\xbee 14 let._NEWLINE_Ko pridejo na Bradavi\xc4\x8darko, izvedo, da se bo na \xc5\xa1oli odvijal tri\xc5\xa1olski turnir v katerem se za pokal potegujejo prvaki iz treh \xc5\xa1ol (Bradavi\xc4\x8darke, Beauxbatonsa in Durmstranga). Za prvaka Bradavi\xc4\x8darke je \xc5\xbee dolo\xc4\x8den Cedric Diggory, vendar je Ognjeni kelih dolo\xc4\x8dil tudi Harryja._NEWLINE_Harry se skozi zgodbo zapleta v \xc5\xa1tevilne nevarnosti in se sre\xc4\x8duje z najrazli\xc4\x8dnej\xc5\xa1imi ovirami. Med tri\xc5\xa1olskim turnirjem mora zmaju ukrasti zlato jajce, re\xc5\xa1iti Rona iz ujetni\xc5\xa1tva morskih ljudi, na koncu pa se preboriti skozi ogromen labirint. Do keliha, ki je cilj tekmovanja skozi labirint, prideta isto\xc4\x8dasno s Cedricom Diggorijem. Dotakneta se ga oba naenkrat, kelih pa je uro\xc4\x8den in ju odnese na pokopali\xc5\xa1\xc4\x8de, kjer ju \xc4\x8daka Marius Mally._NEWLINE_Ta ubije Cedrica, Harryja pa zve\xc5\xbee in s pomo\xc4\x8djo njegove krvi povrne Mrlakensteinu telo. Ta skli\xc4\x8de k sebi svoje Jedce smrti, nato pa se dvobojuje s Harryjem. Njuni \xc4\x8darobni palici na dvoboj odreagirata neobi\xc4\x8dajno, saj imata isto sredico. Iz Mrlakensteinove palice se izvijejo duhovi ljudi, ki jih je ubil ter ga zamotijo, da lahko Harry pobegne._NEWLINE_Izka\xc5\xbee se, da je profesor za obrambo pred mra\xc4\x8dnimi silami Alastor "Noru\xc4\x8d" Nergga v resnici Mrlakensteinov sluga, ki je s pomo\xc4\x8djo \xc4\x8darobnega napoja prevzel Alastorjevo podobo. Dumbledore Harryja re\xc5\xa1i v zadnjem trenutku, morakvarji pa Mrlakensteinovemu slugi izsrkajo du\xc5\xa1o, zato ni nobenega dokaza, da se je Mrlakenstein res vrnil.'